Għal din ir-riċetta tista' tuża liema tip ta' ħut trid; importanti li jkun mingħajr xewk. Ingredjenti 4 biċċiet ħut 2 bajdiet frak tal-ħobż mixtri lest dqiq ftit ħalib lumija żejt għall-qali Għaz-Zalza ftit kappar imqatta' rqiq ftit żebbuġ mingħajr għadma mqatta' rqiq tursin imqatta' rqiq Ferrex id-dqiq fuq platt ċatt jew biċċa karta oljata. Agħmel l-istess bil-frak tal-ħobż. Ofsoq il-bajd ġo skutella, żid il-ħalib u ħabbat ftit. Għaddi l-ħut l-ewwel fid-dqiq, wara fil-bajd imħabbat u fl-aħħar fil-frak tal-ħobż sakemm jinkesa tajjeb. Saħħan ftit żejt ġo kazzola u qalli għal madwar 3 minuti fuq kull naħa jew sakemm il-ħut jieħu kulur dehbi. Neħħi l-ħut mill-kazzola, poġġih fuq sarvetta tal-karta biex jinxtorob xi żejt u ħallih f'post sħun. Qiegħed l-ingredjenti kollha ġo skutella u ħallat tajjeb sakemm it-taħlita ssir kremuża. Servi l-ħut b'din iz-zalza flimkien ma' insalata tal-gosti tiegħek u slajsis tal-lumi.